
LEGE

pentru denunțarea Acordului cu privire la promovarea unei politici coordonate în domeniul standardizării, metrologiei și certificării și a Protocolului privind introducerea completărilor și modificărilor în Acordul cu privire la promovarea unei politici coordonate în domeniul standardizării, metrologiei și certificării

Parlamentul adoptă prezenta lege organică.
Art. 1. – Se denunță Acordul cu privire la promovarea unei politici coordonate în domeniul standardizării, metrologiei și certificării, semnat la Moscova la 13 martie 1992.
Art. 2. – Se denunță Protocolul privind introducerea completărilor și modificărilor în Acordul cu privire la promovarea unei politici coordonate în domeniul standardizării, metrologiei și certificării, semnat la Moscova la 20 iunie 2000.
Art. 3. – Ministerul Afacerilor Externe și Integrării Europene va notifica Comitetul Executiv al Comunității Statelor Independente cu privire la denunțarea acordului și a protocolului nominalizate. 
Art. 4. – Prezenta lege intră în vigoare la data publicării în Monitorul Oficial al Republicii Moldova.

